Narcizmus

Narcizmus alebo sebaláska (príslušná osoba sa volá narcis alebo narcista) je patologický stav charakterizovaný nadmerným záujmom o vlastnú osobu; nazvaný podľa Narcisa. V psychoanalýze stav, v ktorom sa Ja stalo vlastným sexuálnym objektom; u E. Fromma obranný mechanizmus proti strate sebaúcty; v súčasnej psychiatrii druh psychopatie u človeka, ktorý vníma len seba a svoje záujmy.

 Formy podľa Millona 

Millon rozlišuje tieto formy:

 Normálny narcistický človek – prejavuje sa úspešne, kompetitívne, sebaisto
 Bezcharakterný narcizmus – prejavuje sa klamlivo, využívavo, bez škrupúľ, často úspešný, neraz sa dostávajúci do konfliktu so zákonom
 Amorózny narcizmus – prejavuje sa zvodne a exibicionisticky, bez záujmu o hlbšie vzťahy
 Kompenzatoristický narcizmus – prejavuje sa s grandióznym vystupovaním, ale v podstate ide o pochybnosti, pocity menejcennosti a hanby
 Elitárny narcizmus – prejavuje sa zvýšenou sebadôverou, vystatovačný, zameriavajúci sa len na seba, baží po sociálnom úspechu a obdive
 Fanatický narcizmus – s paranoidnými prvkami, ktorý svoje pocity menejcennosti kompenzuje ilúziami omnipotentnosti

 Pozri aj 
 Arogancia
 Dunningov-Krugerov efekt
 Hybris (pýcha)
 Márnomyseľnosť

 Externé odkazy 


 Zdroje 

Kategória:Duševné poruchy